**Doložka vybraných vplyvov**

|  |  |
| --- | --- |
| 1. **Základné údaje** | |
| **Názov materiálu** | |
| Návrh Akčného plánu rozvoja elektromobility v Slovenskej republike. | |
| **Predkladateľ (a spolupredkladateľ)** | |
| Ministerstvo hospodárstva Slovenskej republiky. | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Október 2018 |
| **Predpokladaný termín predloženia na MPK\*** | November 2018 |
| **Predpokladaný termín predloženia na Rokovanie vlády   SR\*** | Február 2019 |

|  |
| --- |
| **2.  Definícia problému** |
| Návrh Akčného plánu rozvoja elektromobility v Slovenskej republike predkladá Ministerstvo hospodárstva SR v nadväznosti na „*Národný politický rámec pre rozvoj trhu s alternatívnymi palivami*“, ktorý je transpozíciou čl. 3 smernice Európskeho parlamentu a Rady 2017/94/EÚ z 22. októbra 2014. |
| **3.  Ciele a výsledný stav** |
| Cieľom je podporiť prostredníctvom stanovených opatrení rozvoj trhu alternatívnych palív v odvetví dopravy a rozvoj príslušnej infraštruktúry, a to i v nadväznosti na transpozičný proces „*Smernice Európskeho Parlamentu a Rady 2014/94/EÚ z 22. októbra 2014 o zavádzaní infraštruktúry  pre alternatívne palivá.“* |
| **4.  Dotknuté subjekty** |
| Materiál sa primárne dotýka orgánov štátnej správy a samosprávy, sekundárne podnikateľského a spotrebiteľského sektora. |
| **5.  Alternatívne riešenia** |
| **0** zachovanie súčasného stavu môže mať negatívny vplyv v súvislosti s transpozičným procesom smernice Európskeho Parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá.  **1** prijatie dokumentu zohľadní čo najširšie využívanie alternatívnych palív v súvislosti s článkom 10 ods. 6 smernice 2014/94/EÚ, vrátane posúdenia národných politických rámcov podľa článku 10 ods. 2 smernice 2014/94/EÚ. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie  Materiál predpokladá zmenu vykonávacích predpisov, a to zmenu vyhlášky č. 9/2009 Z. z., ktorou sa  vykonáva zákon o cestnej premávke a o zmene a doplnení niektorých zákonov. Zmenu/prijatie vykonávacích predpisov si taktiež môžu vyžiadať opatrenia, ktorých predmetom je transpozícia smerníc EÚ. |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
| Jednotlivé termíny plnenia opatrení sú uvedené v návrhu uznesenia tohto materiálu. |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |  |
| --- | --- | --- | --- | --- |
| **9.   Vplyvy navrhovaného materiálu** | | | | |
| **Vplyvy na rozpočet verejnej správy**     z toho rozpočtovo zabezpečené vplyvy | Pozitívne | Žiadne | Negatívne | |
| Áno | Nie | Čiastočne | |
| **Vplyvy na podnikateľské prostredie**     z toho vplyvy na MSP | Pozitívne | Žiadne | Negatívne | |
| Pozitívne | Žiadne | Negatívne | |
| **Sociálne vplyvy** | Pozitívne | Žiadne | Negatívne | |
| **Vplyvy na životné prostredie** | Pozitívne | Žiadne | Negatívne | |
| **Vplyvy na informatizáciu** | Pozitívne | Žiadne | Negatívne | |
| **Vplyvy na služby pre občana z toho**  vplyvy služieb verejnej správy na občana  vplyvy na procesy služieb vo verejnej  správe | Pozitívne | Žiadne | | Negatívne |
| Pozitívne | Žiadne | | Negatívne |

|  |
| --- |
| **10.  Poznámky** |
| Návrh materiálu predpokladá pozitívne aj negatívne vplyvy na podnikateľské prostredie.   * Materiál bol predmetom konzultačného procesu aj so zástupcami podnikateľov v čase od mája 2017 v rámci Pracovnej skupiny pre elektromobilitu. Informácia o pracovnej skupine je zverejnená na webovom sídle Ministerstva hospodárstva SR v časti „*Priemysel*“. Vyznačenie vplyvov na podnikateľské prostredie v doložke vybraných vplyvov je výsledkom konzultačného procesu. |
| **11.  Kontakt na spracovateľa** |
| Ing. Andrea Farkašová, riaditeľka odboru priemyselného rozvoja MH SR  e-mail: [andrea.farkasova@mhsr.sk](mailto:andrea.farkasova@mhsr.sk)  tel. 02/ 4854 5060 |
| **12.  Zdroje** |
| Pri vypracovaní materiálu sa vychádzalo z podkladov vecne príslušných rezortov a členov Pracovnej skupiny pre elektromobilitu MH SR. |
| **13.  Stanovisko Komisie pre posudzovanie vybraných vplyvov z PPK** |
| 1. Ministerstvo hospodárstva Slovenskej republiky dňa 26. októbra 2018 predložilo Stálej pracovnej komisii na posudzovanie „*Návrh Akčného plánu rozvoja elektromobility v Slovenskej republike*“. Materiál predpokladá negatívne vplyvy na rozpočet verejnej správy, ktoré sú čiastočne rozpočtovo zabezpečené; pozitívno-negatívne vplyvy na podnikateľské prostredie, vrátane pozitívno-negatívnych vplyvov na malé a stredné podniky; pozitívne sociálne vplyvy a pozitívne vplyvy na životné prostredie. 2. Pripomienky a návrhy zmien: Komisia uplatnila k materiálu nasledovné pripomienky a odporúčania:   **K vplyvom na podnikateľské prostredie:**   * V časti 3.1 Komisia odporúča vymenovať / špecifikovať typ dotknutých podnikateľských subjektov (napr. výrobcovia elektromobilov, batérií, predajcovia, prevádzkovatelia dobíjacích staníc a pod.). Zároveň Komisia odporúča uviesť informáciu, že materiál na základe opatrení predpokladá viaceré pozitívne vplyvy v zmysle napr. priamej podpory na používanie nízko- emisných vozidiel, poskytovania dotácií na podporu rozvoja nabíjacej infraštruktúry, investičnej pomoci pri tvorbe ekosystému batérií, zavedenie možnosti zrýchlených odpisov elektromobilov a nabíjacích staníc pre elektrické vozidlá, či nepriamej finančnej podpory vo forme úľavy z dane z motorových vozidiel či znížení registračného poplatku nového elektrovozidla. Negatívny vplyv nielen pre podnikateľské prostredie sa dá predpokladať  napr. pri zavedení nízkoemiských zón a eliminácii vjazdu niektorých emisných tried do miest, či zamýšľané zavedenie povinnosti zabezpečiť inštaláciu najmenej jednej nabíjacej stanice a trubkových rozvodov pre neskoršiu inštaláciu nabíjacieho bodu v nových nebytových budovách a nebytových budovách prechádzajúcich významnou obnovou, za predpokladu,  že budova má viac ako desať parkovacích miest a budova a parkovisko sú vo vlastníctve jedného subjektu.   **Vyhodnotenie: Pripomienka akceptovaná a zapracovaná v časti 3.1.**   * V časti 3.3.1 Komisia odporúča uviesť, pre ktoré dotknuté subjekty predpokladá akčný plán priame finančné náklady a rovnako odporúčame uviesť kvantifikáciu nákladov, ak je možná.   **Vyhodnotenie: Pripomienka akceptovaná a zapracovaná v časti 3.3.1.**   * V časti 3.3.2 Komisia odporúča uviesť, ako vzniknú nepriame finančné náklady u predajcov iných palív ako alternatívnych, ak podpora predaja klasických pohonných látok ostáva ako doteraz, bez priamej účasti štátu. Zároveň Komisia odporúča uviesť kvantifikáciu nepriamych nákladov, ak je možná.   **Vyhodnotenie: Časť 3.3.2 upravená v zmysle pripomienky.**   * V časti 3.5 Komisia odporúča uviesť, ako sa prejaví pozitívny vplyv materiálu na inovácie v uvedených 2 opatreniach (napr. zvýšená podpora pre inovatívne riešenia výroby batérií...).   **Vyhodnotenie: Pripomienka akceptovaná a zapracovaná v časti 3.5.**  **K vplyvom na rozpočet verejnej správy:**   * V doložke vybraných vplyvov je uvedené, že návrh opatrení bude mať negatívny vplyv na rozpočet verejnej správy, ktorý bude čiastočne rozpočtovo zabezpečený. V analýze vplyvov na rozpočet verejnej správy sú vyčíslené výdavky vo výške 30 000 eur na rok 2018 a 6 000 000 eur na rok 2019. V rámci analýzy je tiež uvedené, že opatrenie č. 3, ktorého gestorom je MH SR a MDV SR bude zabezpečené aj zo zdrojov EÚ, ktoré však v súčasnosti nie je možné kvantifikovať. V analýze vplyvov na rozpočet verejnej správy nie je kvantifikovaný rozpočtovo nekrytý vplyv, čo nie je v súlade v doložkou vybraných vplyvov, kde sa uvádza čiastočná rozpočtová zabezpečenosť. Uvedené Komisia žiada zosúladiť.   **Vyhodnotenie: Pripomienka akceptovaná a zapracovaná.**   * V časti 2. 2. 1. Popis návrhu sa uvádza, že opatrenie 10 „Odlíšiteľné označenie elektrických vozidiel“ a č. 11 „Využívanie vyhradených jazdných pruhov elektrickými vozidlami“ nepredpokladá zaťaženie rozpočtovej kapitoly MV SR, avšak vo vlastnom materiáli  sa pri týchto opatreniach uvádza ako zdroj financovania štátny rozpočet (rozpočtová kapitola MV SR). Uvedené Komisia žiada zosúladiť a v prípade negatívneho vplyvu doplniť k týmto opatreniam kvantifikáciu.   **Vyhodnotenie: Pripomienka akceptovaná a zapracovaná v rámci opatrení č. 10 a č. 11  bez nákladov na štátny rozpočet.**   * V zmysle opatrenia č. 15 „Inštalácia nabíjacej stanice na parkoviskách štátnych inštitúcií“ vyplýva pre ministerstvá a ostatné orgány štátnej správy povinnosť vybaviť úrady štátnej správy nabíjacími stanicami pre verejnosť a príslušnými vyhradenými parkovacími miestami  pre majiteľov elektromobilov v prípade, ak úrad disponuje parkovacími miestami pre verejnosť. Z materiálu nevyplýva spôsob zabezpečenia tohto opatrenia, ako zdroj financovania sa uvádza štátny rozpočet bez bližšej špecifikácie, čo Komisia žiada doplniť. Obdobne aj pri opatrení č.  12. „Nízkoemisné zóny“ je potrebné po vecnej stránke bližšie špecifikovať predpokladané náklady.   **Vyhodnotenie: Pripomienka akceptovaná a zapracovaná, bližšie špecifikovaný zdroj financovania pre opatrenie č. 15 a č. 12 bez nákladov na štátny rozpočet.**   * V nadväznosti na uvedené, Komisia žiada doložku a analýzu vplyvov prepracovať a z hľadiska prehľadnosti v tabuľke č. 1 dodržať štruktúru podľa schválenej jednotnej metodiky, t. j. rozdeliť celkové plánované výdavky podľa jednotlivých kapitol, z ktorých budú realizované a v rámci každej kapitoly rozčleniť výdavky na rozpočtové prostriedky, zdroje EÚ a spolufinancovanie  k zdrojom EÚ. V tabuľke č. 1. analýzy vplyvov je potrebné uviesť údaje v riadkoch „financovanie zabezpečené v rozpočte“ a „rozpočtovo nekrytý vplyv/ úspora“ a zároveň doplniť všetky sumarizačné údaje.   **Vyhodnotenie: Pripomienka akceptovaná a zapracovaná.**   * Materiál Komisia žiada v jednotlivých rokoch zabezpečiť v rámci schválených limitov dotknutých subjektov verejnej správy (aj za oblasť zamestnanosti) bez dodatočných požiadaviek na rozpočet verejnej správy. Opatrenia, ktoré nie je možné realizovať v rámci schválených limitov výdavkov, Komisia žiada z materiálu vypustiť. V nadväznosti na vyššie uvedené pripomienky, Komisia žiada upraviť doložku a analýzu vplyvov na rozpočet verejnej správy.   **Vyhodnotenie: Pripomienka akceptovaná a zapracovaná.**  **K sociálnym vplyvom**   * Je potrebné odstrániť diskrepanciu medzi identifikovaním sociálnych vplyvov v doložke vybraných vplyvov a v analýze sociálnych vplyvov. V doložke vybraných vplyvov predkladateľ identifikoval len pozitívny sociálny vplyv predmetného materiálu, avšak v analýze sociálnych vplyvov (v Sekcii 4.1) správne identifikuje okrem pozitívneho aj jeho negatívny sociálny vplyv. Je preto potrebné v doložke vybraných vplyvov rovnako identifikovať aj negatívny sociálny vplyv materiálu.   **Vyhodnotenie: Pripomienka akceptovaná a zapracovaná.**  Záver: Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  **Vyhodnotenie: Predkladateľ materiálu predmetné pripomienky zapracoval a vyhodnotil v súlade s pripomienkami a odporúčaniami Komisie.** |